Rebel Wilson

Rebel Melanie Elizabeth Wilson (sündinud 2. märtsil 1980 Sydneys) on Austraalia filminäitleja, produtsent, kirjanik ja koomik.  

Tema näitlejakarjäär algas Austraalia teleseriaalist „Pizza” (2003–2007) ning ta enda kirjutatud ja produtseeritud muusikalist „Bogan Pride” (2008). 2011. aasta filmis „Pruutneitsid” kehastas ta Brynni. Tema teised menukad rollid on olnud filmisarjas „Lauluässad” (2012, 2015, 2017), kus ta mängis Fat Amyt, samuti tegi kaasa „Mida oodata last oodates”, „How to be single” ja „Isn’t it Romantic”.

 Elulugu 
Rebel Wilson ema Sue oli kutseline koerajuht, koertenäituse kohtunik ja Beagle’i tõu aretaja.Bair, L. (i.a). The stunning transformation of Rebel Wilson. The List, (i.a). Kasutatud 09.10.2019 https://www.thelist.com/41472/stunning-transformation-rebel-wilson/https://www.elle.com.au/culture/elle-interview-rebel-wilson-7664Tal on õed Liberty ja Annaleise Wilson ning vend Ryot Wilson. 

Kuna Rebel oli lapsena väga häbelik, pani ema ta kohalikku teatrikooli lootuses, et seal õpetatakse, kuidas olla enesekindlam. Ta käis Tara anglikaani tüdrukutekoolis ning keskkooli lõpetas 1997. aastal. Rebel Wilson lõpetas Uus-Lõuna-Walesi Ülikooli õigusteaduse erialal. Austraalia noorsaadikuna veetis ta Rotay Internationali kaudu ühe aasta Aafrika lõunaosas. Mosambiigis olles nakatus ta malaariasse, mille ajal nägi hallutsinatsioone, et võitis Oscari. 

2011. aasta juulis sai Rebel Wilsonist pressiesindaja ettevõttes Jenny Graig, mis tegeleb toitumis- ja kaalulangetusnõustamisega.https://www.dailytelegraph.com.au/entertainment/sydney-confidential/rebel-wilson-talks-on-split-with-jenny-craig/news-story/9a6b95dd2578469bc00f221f850d5c06 Jenny Graigiga liitudes oli Wilson tugevas ülekaalus, kuid soovis hakata elama tervislikumalt. 2012. aastal lahkus Wilson Jenny Craigist, sest „Lauluässade” leping nägi ette, et sarja osaleva Fat Amyna ei tohi ta enam kaalust alla võtta.

 Karjäär 
 Algusaastad 
2002. aastal osales Rebel Wilson muusikalis „The Westie Monologues”, mille ta ise kirjutas ja produtseeris. Wilson õppis teatrikoolis Australian Theatre for Young People. 2003. aastal kolis Wilson New Yorki, kui ta võitis rahvusvahelise stipendiumi ATYP, mida rahastas näitleja Nicole Kidman.https://www.dailymail.co.uk/tvshowbiz/article-3077478/Rebel-Wilson-says-reimbursed-Nicole-Kidman-Oscar-winner-offered-scholarship-study-acting-America.html Ajal, kui Wilson New Yorgis elas, õppis ta koolis The Second City.

Austraalias on Wilson tuntud peamiselt tänu oma esimestele rollidele komöödiaseriaalides „Pizza”, kus ta kehastas Toulat, ning „The Wedge”, kus Wilson kehastas erinevaid tegelaskujusid. 2008. aastal Wilson kirjutas, produtseeris ning mängis komöödiasarjas „Bogan Pride”[5][13] ning osales improvisatsioonisarjas „Monster House”. 2009. aastal võitis Wilson Tropfesti parima näitleja auhinna rolli eest filmis „Bargain”.https://www.abc.net.au/news/2018-02-13/rebel-wilson-wins-award/9416156

 Karjäär Hollywoodis 
Wilsoni esimene filmiroll Ameerika Ühendriikides oli filmis „Pruutneitsid”, kus ta kehastas Brynni. Brynni roll oli kirjutatud spetsiaalselt tema jaoks. Seejärel tegi Wilson külalisrolli komöödiaseriaalis „The Rule of Engagement” ning astus üles seriaalis „Workaholics”.https://tvtonight.com.au/2010/10/when-rebel-met-joan.html 2010. aastal oli Wilson kaassaatejuht ARIA Music Awardsi saates, mis toimub igal aastal Austraalias. 2012. aastal sai Wilson rolli filmides „Mida oodata last oodates”https://www.hollywoodreporter.com/news/bridesmaids-star-ramps-up-movie-225490 ja „Struck By Lightning.” Samuti astus Wilson üles komöödiafilmis „Bachelorette”, kus ta asendas Casey Wilsoni, kes algselt pidi rolli endale saama. 

2012. aastal luges Wilson „Jääaeg 4” tegelase Razi osa ning oli esimene näitleja, kes sai filmirolli „Lauluässades”, kus ta mängis Fat Amyt. „Lauluässade” rolli eest sai näitleja mitu auhinnanominatsiooni ja auhinda. MTV Filmi- ja teleauhindadel oli Wilson kandidaat kategoorias "Parim etteaste filmis" ning võitis kategooriates "Parim läbimurre" ja "Parim muusikaline hetk" koos oma kaasnäitlejatega.https://www.digitalspy.com/movies/a466341/mtv-movie-awards-2013-the-winners-in-full/ Samuti võitis Wilson Teen Choice Awardi parima naisosatäitja auhinna komöödia kategoorias.https://www.digitalspy.com/tv/ustv/a483821/teen-choice-awards-2013-first-wave-nominees-in-full/

2013. aastal Wilson kirjutas ning osales seriaalis “Super Fun Night” mis oli eetris ABC-s, kuid mille tootmine lõpetati pärast esimest hooaega.https://www.eonline.com/uk/news/417693/abc-scoop-rebel-wilson-s-super-fun-night-bridesmaids-star-s-conan-o-brien-produced-comedy-ordered-to-series 

2015. aastal astus Wilson üles järjefilmis „Lauluässad 2”, kus ta võitis MTV Filmi- ja teleauhindadel parim ansambel kategoorias ning parim suudlus kategoorias, mida ta jagas näitlejaga Adam DeVinega ning oli nominent parima komöödia esituse kategoorias[18]. 2017. aastal astus uuesti üles „Lauluässad 3”.

2019. aastal mängis Wilson komöödiafilmis „Isn’t it Romantic”https://deadline.com/2017/06/betty-gilpin-isnt-it-romantic-movie-casting-rebel-wilson-1202113390/ ning koos Anne Hathawayga filmis „Preilid petised”.https://www.abc.net.au/news/2019-05-09/the-hustle-review-anne-hathaway-rebel-wilson-con-artists-remake/11090548 

 Meedia 
2015. aastal avaldas Austraalia ajakiri Woman’s Day artikli, kus Wilsonit nimetati sarivaletajaks, kes on valetanud nii oma nime, vanuse kui ka lapsepõlve kohta.https://www.smh.com.au/entertainment/celebrity/rebel-wilson-sues-magazine-publisher-over-stories-about-her-age-20160516-gowi9a.html Wilson kaebas Bauer Media kohtusse, väites, et tema nimi ja maine on saanud sedavõrd kahjustada, et see avaldab halba mõju tema karjäärile. 2017. aastal andis kohus õiguse Wilsonile, kes sai kahjutasuks 4 500 000 Austraalia dollarit.https://www.abc.net.au/news/2017-09-13/rebel-wilson-defamation-damages/8936850 See on Austraalia ajaloos suurim kahjutasu, mis on laimu eest välja mõistetud. Wilson lubas selle summa anda heategevuseks, stipendiumideks ning investeerida Austraalia filmitööstusse töökohtade loomiseks.

Bauer Media kaebas kohtuotsuse edasi ning võitis juunis. Wilsoni kahjutasu vähendati 600 000 Austraalia dollarini.https://www.bandt.com.au/rebel-wilsons-appeal-case-bauer-media-rejected-high-court/ Wilson kaebas selle otsuse omakorda edasi, kuid kõrgeim kohus lükkas kaebuse tagasi. 

 Muud tegevused 
2015. aasta novembris lõi Rebel Wilson pluss-suuruse kapselkollektsiooni, mida hakkas müüma jaemüügikett Torrid. Idee sai näitleja sellest, et tal oli endale raske riideid leida ning seega tõi lettidele enda signatuurstiili. 2017. aastal lõi Wilson rõivabrändi Rebel Wilson X Angels, mis toodab rõivaid alates suurusest 42.https://www.prnewswire.com/news-releases/new-contemporary-lifestyle-collection-rebel-wilson-x-angels-from-rebel-wilson-available-at-dillards-for-women-sizes-14-24-300535034.html

Rebel Wilson toetab Tansaania kooli Aafrikas.

Wilson rahastab stipendiume Austraalia noorte teatrile Australia Theater for Young People, kus ka tema kunagi näitlemisega algust tegi.

Näitleja on toetanud rahaliselt Chicago’s Second City teatrikooli, kuhu Wilson ise 2003. aastal stipendiumi sai, mida rahastas Nicole Kidman. Rebel Wilson on öelnud, et soovib aidata nende projekte ja uusi õpilasi. 

 Viited 

Kategooria:Austraalia filminäitlejad
Kategooria:Koomikud
Kategooria:Sündinud 1980